Acatistul Sfinţilor 40 de mucenici 
(9 martie) 


Sfinţii 40 de mucenici din Sevastia Armeniei ( 320) (9 martie): 


https://www.academia.edu/42194877/Sfin % C5 9% A 3ii_ 40 de mucenici din Sevastia Ar 
meniei 320 9 martie 


https://archive.org/details/sf.-40-de-mucenici/mode/2up 


https://www2.slideshare.net/steaemy 1/sf-40-de-mucenici 


Sk 3 


Materiale despre Sfinţii 40 de mucenici din Sevastia Armeniei: 


https:/Aindependent.academia.edu/emystea/Sf-40-de-mucenici 


https://archive.org/details/Q steaemy ?query=40+de+mucenici+din+Sevastia 


https://www.slideshare.net/steaemy 1/search_my_uploads?type=&new=& 


&&& 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Și nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toți lucrul mâinilor Tale şi numele Tău chemăm. 

Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 


prin care toate s-au făcut. 

Care pentru noi oamenii şi pentru a noastră mântuire. S-a pogorât din ceruri 
Și S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
Să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Apărătoarei întruniri pentru credință, mucenicilor patruzeci, care în iezerul 
Sevastiei s-au aruncat de inchinătorii la idoli, veniţi să prăznuim cu dragoste 
pomenirea lor. Că vrednici sunt a ne izbăvi de toată primejdia prin rugăciuni 
către Dumnezeu şi să cântăm: Bucură-te, ceată prea luminată a mucenicilor! 


Icosul 1 


Îngerii din cer cu cununi de cinste s-au arătat sufletelor voastre cele neveştejite 
de durerea trupului, că suferind răbdaţi asprimea gerului, ca şi tinerii evrei care 
oarecând văpaia focului privind, cântau: pe Domnul lucrurile lăudaţi-L şi prea 
înălțaţi-L. întru toţi vecii! Pentru aceasta şi noi cântăm aşa: 

Bucură-te, turmă a adevăratului Păstor; 

Bucură-te, că prin ale Lui învățături ai aflat mântuirea; 

Bucură-te, că printr-Însul ţi s-au deschis uşile Raiului; 

Bucură-te, că ai dobândit viaţa cea nemuritoare; 

Bucură-te, că ai defăimat făgăduinţele barbarilor; 

Bucură-te, că te-ai lepădat de cinstea celor necredincioşi; 

Bucură-te, în suferinţă cu totul nestrămutată; 

Bucură-te, în biruinţă multora neasemănată; 

Bucură-te, în lupte desăvârşit neruşinată; 

Bucură-te, în ispite fără preget neaplecată; 

Bucură-te, că în chinuri ai stat neîntristată; 

Bucură-te, visteria lui Hristos cea nedeşartă; 

Bucură-te, ceată prea luminată a mucenicilor! 


Condacul al 2-lea 

Voievodului ce vă îndemna din porunca împăratului să aduceţi jertfă capiştii 
idoleşti, cu un gând i-aţi răspuns, fără sfială: că dacă pentru împăratul cel pă- 
mântesc, întru războaie aţi biruit pe vrăjmaşi, cu cât mai vârtos pentru Împăratul 


cel fără de moarte nevoindu-vă, veţi surpa şi veţi birui a lui răutate, cântând: 
Aliluia! 


Icosul al 2-lea 


Graiurile acestea auzindu-le, Agricola a zis către Sfinţi: una din două stă 
înaintea voastră să alegeţi: ori zeilor să aduceţi jertfe şi să luaţi mari daruri, ori 
nesupunându-vă să fiţi din oaste izgoniți şi pedepsiţi, către care ei au răspuns 
că "Domnul se îngrijeşte de noi în cele de folos"; pentru aceasta le cântăm: 
Bucuraţi-vă, ostaşii lui Hristos; 

Bucuraţi-vă, Sfinților mucenici; 

Bucuraţi-vă, răbdători de chinuri; 

Bucuraţi-vă, cei binecredincioşi şi înţelepti; 

Bucuraţi-vă, că aţi defăimat făgăduinţele netrebnice; 

Bucuraţi-vă, că aţi ruşinat pe cei necredincioşi; 

Bucuraţi-vă, că aţi luptat împotriva iernii; 

Bucuraţi-vă, că aţi năzuit la puterea lui Dumnezeu; 

Bucuraţi-vă, că aţi dobândit mila şi dragostea Lui; 

Bucuraţi-vă, că s-au scris numele voastre în ceruri; 

Bucuraţi-vă, că v-aţi învrednicit de asemenea dar; 

Bucuraţi-vă, plinirea rânduielii sfinte; 


Bucură-te, ceată prea luminată a mucenicilor! 


Condacul al 3-lea 

De vreme ce singur mărturiseşti, au zis sfinții ostaşi voievodului, că în mâna 
noastră stă a dobândi dragostea sau ura ta, să nu ne iubeşti pe noi căci eşti fără 
de lege şi de întunericul rătăcirii cuprins; ci mila lui Dumnezeu cel atotputernic 
să fie cu noi, căci Lui Îi cântăm: Aliluia! 


Icosul al 3-lea 

Mărturia sfinţilor umplând de mânie pe păgân, a poruncit ca să-i arunce în 
temniţă. lar Sfântul Kyrion a zis către dânsul că de la împărat nu ai stăpânire a 
ne munci, fără numai a cerceta plecările noastre. După care cuvinte, el n-a mai 
îndrăznit a-i schingiui, însă îndată i-a întemnițat; iar noi, cu evlavie, cântăm aşa: 
Bucură-te, Kyrion înţeleptule; 

Bucură-te, al frăţiei apărătorule; 

Bucură-te, al semeţiei învingătorule; 

Bucură-te, nădejdea celor de o credinţă cu tine; 

Bucură-te, lauda legii lui Hristos; 

Bucură-te, stâlpul Bisericii Răsăritului; 

Bucură-te, ocrotitorul cetei tale; 

Bucură-te, risipitorul eresurilor; 

Bucură-te, chinuire neclintită; 

Bucură-te, vas ales spre mântuire; 

Bucură-te, trâmbiţă insuflată de Duhul Sfânt; 

Bucură-te, paza cetei tale; 

Bucură-te, ceată prea luminată a mucenicilor! 


Condacul al 4-lea 

În temniţă şezând sfinţii, înțeleptul Kriton nu înceta a-i povăţui zicând că pre- 
cum cu un suflet şi cu un gând am vieţuit, aşa şi mucenicia să o săvârşim 
împreună; şi precum am plăcut împăratului celui muritor, aşa şi Celui fără de 
moarte, Împăratului Hristos Dumnezeu, să ne sârguim a fi iubiţi şi să-I cântăm: 
Aliluia! 


Icosul al 4-lea 

Petrecând ostaşii închişi şapte zile, a opta a venit Licie voievodul, de împăratul 
trimis, ca să-i judece cu Agricola dimpreună. Ei, însă, fără a se înfricoşa, mer- 
gând la înfăţişare, se rugau împreună citind psalmul lui David: "Dumnezeule, 
întru numele Tău mărturiseşte-ne şi întru puterea Ta ne judecă"; iar noi le cân- 
tăm acestea: 

Bucură-te, turmă mică; 

Bucură-te, ceată sfântă; 

Bucură-te, că în cuget ai fost una râvnitoare; 


Bucură-te, şi în trup cu un gând pătimitoare; 
Bucură-te, în război ageră biruitoare; 

Bucură-te, de vrăjmaşi vrednică învingătoare; 
Bucură-te, a păgânilor stea luminătoare; 
Bucură-te, la nevoi tuturor folositoare; 
Bucură-te, că în munci ai putut fi răbdătoare; 
Bucură-te, că de idoli n-ai vrut a fi pătimitoare; 
Bucură-te, de eresuri straşnică prigonitoare; 
Bucură-te, creştinilor veşnică apărătoare; 
Bucură-te, ceată prea luminată a mucenicilor! 


Condacul al 5-lea 

Stând sfinţii înaintea lui Licie, acesta le-a grăit: voi poate mai mari dregătorii 
aşteptaţi de la împăratul? eu sunt trimis a vi le da vouă, de vă veţi supune legilor 
țării ca să jertfiți zeilor. lar Sfântul Candidus i-a răspuns: Nu numai dregătoria 
nu voim cu asemenea cuvinte, dar şi trupurile noastre vă dăm spre a dobândi 
dragostea Mântuitorului nostru Hristos, Căruia îi cântăm: Aliluia! 


Icosul al 5-lea 

Îndată dar, voievodul a poruncit slujitorilor ce îi păzeau ca să-i lovească cu 
pietre spre a le astupa gurile; pietrele însă se răsfrângeau şi tot asupra celor ce le 
azvârleau se întorceau, încăt se ucideau unii pe alţii. O, minune! strigau sfinţii, 
întărindu-se în credinţă; iar noi le cântăm: 

Bucuraţi-vă, că aţi biruit pe satana; 

Bucuraţi-vă, că aţi ruşinat pe Licie; 

Bucuraţi-vă, că aţi uimit pe străjerii lui; 

Bucuraţi-vă, că aţi îmbărbătat toată oştirea; 

Bucuraţi-vă, pentru asemenea mare faptă; 

Bucuraţi-vă, că aţi făcut a se minuna popoarele; 

Bucuraţi-vă, că aţi luminat înţelegerea privitorilor; 

Bucuraţi-vă, că aţi îngrozit pe închinătorii la idoli; 

Bucuraţi-vă, că pentru voi s-a arătat puterea Duhului Sfânt; 

Bucuraţi-vă, că întru voi a strălucit raza dumnezeirii; 

Bucuraţi-vă, că prin voi s-au întors mulţi eretici la credinţă; 

Bucuraţi-vă, cei întocmai astăzi cu îngerii; 

Bucură-te, ceată prea luminată a mucenicilor! 


Condacul al 6-lea 

Voievodul ruşinat văzându-se şi neştiind ce să mai zică, striga către popor că 
vrăjitori sunt. lar Sfântul Domnus i-a răspuns cu îndrăzneală, că Dumnezeu a 
voit ca feţele celor fără de ruşine ce hulesc pe Fiul Său, să se zdrobească, şi 
astfel să cunoască puterea lui Hristos şi să-I cânte: Aliluia? 


Icosul al 6-lea 

Și iarăşi ducându-i pe sfinţi la închisoare, ei se rugau cântând psalmul proo- 
rocului ce zice: "Precum sunt ochii slugilor la mâna stăpânilor, aşa sunt ochii 
noştri către Domnul...". Atunci glasul Domnului a grăit către dânşii zicând: "Cel 
ce crede întru Mine, de va muri, viu este"; pentru aceasta să-i cinstim şi să zicem 
aşa: 

Bucuraţi-vă, întru Domnul, care a grăit către voi; 

Bucuraţi-vă, cei ce v-aţi învrednicit de asemenea cinste; 

Bucuraţi-vă, că v-aţi întărit prin putere de sus; 

Bucuraţi-vă, că v-aţi socotit întocmai cu apostolii; 

Bucuraţi-vă, că cuvântul lui Dumnezeu s-a rostit către voi; 

Bucuraţi-vă, că Cel ce S-a suit pe Cruce, S-a pogorât şi în temniţă; 

Bucuraţi-vă, că Fiul Fecioarei întru voi S-a sălăşluit; 

Bucuraţi-vă, că biruitori v-aţi arătat cu puterea Crucii; 

Bucuraţi-vă, că Mielul lui Dumnezeu v-a rânduit răbdarea Sa; 

Bucuraţi-vă, cântăreților de cântări duhovniceşti; 

Bucuraţi-vă, organe bine răsunătoare; 

Bucuraţi-vă, strune cuvântătoare; 

Bucură-te, ceată prea luminată a mucenicilor! 


Condacul al 7-lea 
După ce a strălucit ziua cea mult dorită de sfinţi, s-au dus ei din temniţă înaintea 


tiranilor, cărora le-au grăit aşa: Faceţi-ne nouă ce veţi voi, că sun-tem creştini şi 
nu ne vom închina zeilor voştri. Atunci au văzut ei pe diavolul lângă Agricola 
stând şi la urechi şoptind. După care, iarăşi cu credinţă au strigat: Aliluia! 


Icosul al 7-lea 

Neputând a suferi mai mult Agricola şi Licie defăimarea ce le făceau sfinţii, au 
poruncit ostaşilor să-i lege şi să-i împingă ca pe o turmă de oi în iezerul de lângă 
cetatea Sevastiei, că era vifor mare şi nu credeau a răbda asprimea timpului, în- 
conjurându-i cu ostaşi; ei însă cu faţă veselă au primit pedeapsa aceasta, pentru 
care le cântăm: 

Bucuraţi-vă, că aţi ieşit din cetele păgâneşti; 

Bucuraţi-vă, că intraţi în legiunile cereşti; 

Bucuraţi-vă, că vă gonesc voievozii întunericului; 

Bucuraţi-vă, că vă primesc începătorii luminii; 

Bucuraţi-vă, că îngerii privindu-vă se veselesc; 

Bucuraţi-vă, că diavolii plângând se tânguiesc; 

Bucuraţi-vă, că heruvimii vă umbresc sub aripile lor; 

Bucuraţi-vă, că puterea iadului se zdrobeşte de sfaturile voastre; 

Bucuraţi-vă, că serafimii cântă şi prăznuiesc; 

Bucuraţi-vă, că Agricola şi Licie se ocărăsc; 

Bucuraţi-vă, că apele Sevastiei v-au spălat de păcate; 


Bucuraţi-vă, că în ele aţi primit botezul; 
Bucură-te, ceată prea luminată a mucenicilor! 


Condacul al 8-lea 

După ceasul întâi din noapte, gerul întărindu-se foarte cumplit, trupurile sfin- 
ților îngheţaseră încăt se puteau frânge. Unul, însă, dîntr-înşii, nemaiputând 
răbda această asprime, fiind slab de credinţă, s-a despărțit de ceata cea sfântă şi a 
alergat la o baie pe care o făcuse voievodul înadins pe malul iezerului pentru cel 
care s-ar întoarce din credinţa sa, dar toţi ceilalţi cu un glas ziceau: Aliluia! 


Icosul al 8-lea 

Punându-se sfinţii la rugăciune cu smerenie, spre a nu se putea răpi de puterea 
diavolului, către ceasul al treilea a strălucit peste ei o lumină mare de s-a încălzit 
văzduhul, gheaţa s-a topit şi apa s-a făcut priincioasă. lar acel dintre ei care aler- 
gase la baie s-a desfăcut ca ceara de căldura focului; pentru care să cântăm 
sfinților acestea: 

Bucuraţi-vă, că aţi îmblânzit stihule; 

Bucuraţi-vă, că iezerul de gheaţă s-a topit; 

Bucuraţi-vă, că apele cele amare s-au făcut priincioase; 

Bucuraţi-vă, că crivățul şi-a schimbat puterea sa; 

Bucuraţi-vă, că v-aţi izbăvit de iarna suferinţei; 

Bucuraţi-vă, că aţi dobândit căldura Raiului; 

Bucuraţi-vă, că din întuneric aţi ieşit la lumină; 

Bucuraţi-vă, că lepra păcatelor s-a curăţit de pe voi; 

Bucuraţi-vă, că Soarele dreptăţii v-a strălucit vouă; 

Bucuraţi-vă, că dorinţa barbarilor a rămas ruşinată; 

Bucuraţi-vă, că hotărârea voastră a stat nestrămutată; 

Bucuraţi-vă, că aţi dobândit dumnezeiasca bunăvoință; 

Bucură-te, ceată prea luminată a mucenicilor! 


Condacul al 9-lea 

În acea vreme mai marele temniţei, văzând lumina şi uitându-se la cer, a văzut 
treizeci şi nouă de cununi strălucite ca soarele, pogorându-se spre sfinţi şi 
înțelegând că a patruzecea lipsea pentru acel ce se îndoise, a strigat către străjeri 
aruncându-se în iezer: şi eu mărturisesc pe Hristos de adevăratul Dumnezeu şi îi 
cânt Lui: Aliluia! 


Icosul al 9-lea 

Cu această urmare a temnicierului, numărul mucenicilor împlinindu-se după 
rânduiala de sus hotărâtă, diavolul nemaiputând răbda mărimea de suflet al lor, 
în chip de om se tânguia pe ţărmuri, zicând: Cum boierii de au lăsat nechinuiţi 
pe aceşti ostaşi semeţi până a nu-i da în apă; iar noi, pomenind numele lor, 
cântăm: 


Bucură-te, Kyrion; 
Bucură-te, Candidus; 
Bucură-te, Domnus; 
Bucură-te, Hesychius; 
Bucură-te, Heraclie; 
Bucură-te, Smaragdus; 
Bucură-te, Evnoicus; 
Bucură-te, Valens; 
Bucură-te, Vivian; 
Bucură-te, Claudiu; 
Bucură-te, Priscus; 
Bucură-te, Teodul; 
Bucură-te, ceată prea luminată a mucenicilor! 


Condacul al 10-lea 

lar a doua zi venind necuraţii tirani la iezer, au văzut pe sfinţi vii şi nevătămaţi 
de asprimea gerului cu temnicierul dimpreună, de care minunându-se mai ales, 
fiind cel mai credincios slujitor al lor, au întrebat pe ostaşi pricina şi ei le-au 
povestit ceea ce urmase după lumină, şi cum s-a aruncat în apă, mărturisind pe 
Hristos şi cântând: Aliluia! 


Icosul al 10-lea 

Atunci tiranii de mânie umplându-se, au poruncit ca legându-i să-i tragă spre 
mal şi ducându-i la locul cel de muncă, au judecat ca să le sfărâme gleznele cu 
ciocane, care munca săvârşindu-se cu multă cruzime, maica unuia din sfinţi ce 
se numea Meliton şi era tânăr foarte, întâmplându-se de faţă, cu jale mare îl 
îmbărbăta, strigând către dânsul şi către ceilalți: 

Bucură-te, fiul meu cel iubit care astăzi te prea slăveşti; 

Bucură-te, loane, mult răbdătorule; 

Bucură-te, Eutihie, înţeleptule; 

Bucură-te, Xanthius, îndreptătorule; 

Bucură-te, Aelian, prea fericitule; 

Bucură-te, Sisinnius, cel viteaz; 

Bucură-te, Aggias, de Dumnezeu iubite; 

Bucură-te, Meletie, primitorule de străini; 

Bucură-te, Flaviu, cel cu nume mare; 

Bucură-te, Acacius, fără de răutate; 

Bucură-te, Ecdicius, învăţătorule; 

Bucură-te, Lisimah, de vrăjmaşi risipitor; 

Bucură-te, ceată prea luminată a mucenicilor! 


Condacul al 11-lea 


Când mucenicii erau chinuiți de ostaşi, gura lor nu înceta a rosti rugăciunea 
aceasta: Sufletul nostru ca o pasăre s-a izbăvit din cursa vânătorilor; cursa s-a 
sfărâmat şi noi ne-am izbăvit; ajutorul nostru este întru numele Domnului; şi aşa 
grăind şi-au dat sufletul în mâinile lui Hristos cântând: Aliluia! 


Icosul al 11-lea 

Dar după ce s-au săvârşit din viaţă ca nişte jertfe ale lui Hristos, voievozii întu- 
nericului au poruncit slugilor să pună trupurile sfinților în căruţe şi să le ducă la 
ardere, spre a nu rămâne creştinilor nici o nădejde de mângâiere, neştiind ce va 
urma. Noi însă, slăvindu-i, cântăm acestea: 

Bucură-te, Alexandru, apărătorule; 

Bucură-te, Ilie, cu Tezviteanul petrecătorule; 

Bucură-te, Gorgonius, lauda Armeniei; 

Bucură-te, Teofil, alesul lui Dumnezeu; 

Bucură-te, Domitian, cuviosule; 

Bucură-te, Gaius, prea fericitule; 

Bucură-te, Leontie, mândria împăraților; 

Bucură-te, Atanasie, dulceaţa preoţilor; 

Bucură-te, Chiril, mângâietorule; 

Bucură-te, Sacerdon, prea minunate; 

Bucură-te, Nicolae, cel milostiv; 

Bucură-te, Valeriu, stegarul credinţei; 


Bucură-te, ceată prea luminată a mucenicilor! 


Condacul al 12-lea 

Şi după ce s-au săvârşit sfinţii, acel mai tânăr, Meliton, dând încă semne de 
viaţă, tiranii au poruncit să nu-l ducă la ardere, voind încă să-l mai muncească; 
maica sa, însă, ridicându-l pe umerii ei, l-a dus la ceilalţi, ca dimpreună să se to- 
pească trupurile lor; însă pe drum şi-a dat sufletul cântând: Aliluia! 


Icosul al 12-lea 

Nici focul, nici apele n-au putut mistui Sfintele moaşte ale mucenicilor. Că, 
arzând lemnele, oasele lor au rămas nevătămate. Şi în apă aruncându-i, a treia zi 
s-au arătat episcopului Armeniei, anume Petru, la mijlocul nopţii, ca nişte lu- 
mini strălucind, de unde i-au scos şi i-au aşezat la locuri de cinste, cântând: 
Bucură-te, Philoctemon, iubitorule de cinste; 

Bucură-te, Severian, făcătorule de minuni; 

Bucură-te, Chudion, mângâierea bolnavilor; 

Bucură-te, Agalae, bucuria celor întristaţi; 

Bucuraţi-vă, stele neapuse ale Armeniei; 

Bucuraţi-vă, crini neveştejiţi ai Sevastiei; 

Bucuraţi-vă, că numele voastre s-au scris în ceruri; 

Bucuraţi-vă, că v-aţi încununat prin îngeri; 


Bucuraţi-vă, că aţi surpat puterea idolească; 
Bucuraţi-vă, că aţi sporit gloria creştinească; 
Bucuraţi-vă, odraslele nemuritoare; 
Bucuraţi-vă, oastea cea biruitoare; 

Bucură-te, ceată prea luminată a mucenicilor! 


Condacul al 13-lea (de trei ori) 

O, de trei ori fericită şi prea nevinovată ceată a mucenicilor, ţie ne rugăm, gră- 
beşte de întăreşte credinţa noastră cu ajutorul tău cel sfânt, ca printr-însa să 
dobândim cele de folos, cu milă dumnezeiască, ferindu-ne de dureri, de boli, de 
primejdii şi de alte răutăţi, ca împreună cu tine să cântăm: Aliluia! 

Apoi: 


Icosul 1 

Îngerii din cer cu cununi de cinste s-au arătat sufletelor voastre cele neveştejite 
de durerea trupului, că suferind răbdaţi asprimea gerului, ca şi tinerii evrei care 
oarecând văpaia focului privind, cântau: pe Domnul lucrurile lăudaţi-L şi prea 
înălțaţi-L întru toţi vecii! Pentru aceasta şi noi cântăm aşa: 

Bucură-te, turmă a adevăratului Păstor; 

Bucură-te, că prin ale Lui învățături ai aflat mântuirea; 

Bucură-te, că printr-Însul i s-au deschis uşile Raiului; 

Bucură-te, că ai dobândit viaţa cea nemuritoare; 

Bucură-te, că ai defăimat făgăduinţele barbarilor; 

Bucură-te, că te-ai lepădat de cinstea celor necredincioşi; 

Bucură-te, în suferinţă cu totul nestrămutată; 

Bucură-te, în biruinţă multora neasemănată; 

Bucură-te, în lupte desăvârşit neruşinată; 

Bucură-te, în ispite fără preget neaplecată; 

Bucură-te, că în chinuri ai stat neîntristată; 

Bucură-te, visteria lui Hristos cea nedeşartă; 

Bucură-te, ceată prea luminată a mucenicilor! 


Condacul 1 

Apărătoarei întruniri pentru credinţă, mucenicilor patruzeci, care în iezerul Se- 
vastiei s-au aruncat de inchinătorii la idoli, veniţi să prăznuim cu dragoste po- 
menirea lor. Că vrednici sunt a ne izbăvi de toată primejdia prin rugăciuni către 
Dumnezeu şi să cântăm: Bucură-te, ceată prea luminată a mucenicilor! 


5 e 


Pe vremea împărăției necredinciosului împărat Liciniu (308-324), fiind mare 
prigoană împotriva creştinilor şi pe toţi credincioşii silindu-i spre jertfirea 
idolilor, era în Sevastia, cetatea Armeniei, un voievod cu oaste, anume 
Agricolae, pierzător, sălbatic şi isteţ spre slujba idolească. Într-acel timp li se 


poruncea creştinilor, care se aflau în cetele ostăşeşti, să aducă jertfă diavolilor. 


Înştiinţându-se voievodul despre trei dintre aceştia, Chirion, Candid şi 
Domnos cât şi despre însoțitorii lor cum că sunt creştini, i-au prins şi i-au silit 
spre închinarea la idoli; că zicea către dânşii voievodul astfel: "Precum în 
războaie aţi fost cu un suflet şi cu un cuget şi v-aţi arătat vitejia voastră, tot 
aşa şi acum, cu un cuget şi un suflet, să arătaţi supunerea voastră la 
împărăteştile legi şi să jertfiți zeilor de voie, mai înainte până a nu vă sili cu 
muncile”. 


La aceste cuvinte Sfinţii ostaşi, răspunzând tiranului, au zis: 


Atunci a zis voievodul Agricolae: "Una din două stă înaintea voastră: ori 
zeilor să aduceți jertfă şi să luaţi mai mari daruri, ori, nesupunindu-vă, să 
fiți necinstiţi şi izgoniți din dregătoria ostăşească. Gândiţi-vă şi alegeţi ceea 
ce vi se pare vouă că este mai de folos”. 


Sfinții ostaşi au zis: IDESDEONGEZANCE E Este oiită e JOlOSI SE tiagijaȘte 


Zis-a voievodul: "Nu grăiți multe, ci, lăsând vorbele cele mincinoase, 
pregătiți-vă să jertfiți de dimineaţă zeilor”. 


Acestea zicându-le Agricolae, a poruncit să-i ducă în temniţă, unde, intrând 
sfinţii, şi-au plecat genunchii la rugăciune şi ziceau către Dumnezeu: 


cane lar după ce a înserat, au început a cânta psalmul acesta: Cel ce 


locuieşte în ajutorul Celui Preainalt, întru acoperământul Dumnezeului 
cerului se va sălăşlui - zicând şi cealaltă parte a psalmului aceluia, până la 
sfârşit. lar după cântare se rugau şi iarăşi cântau după rugăciune. Deci astfel 
au petrecut fără somn, până la miezul nopţii. 


În cântare începea stihurile Sfântul Chirion, iar Sfinţii Candid şi Domnos, 
împreună cu ceilalți, cântând după Chirion, repetau acele stihuri. Jar la 


miezul nopţii li s-a arătat goi zicându-le: fn pai dna 


Acel glas al Domnului toţi l-au auzit şi s-au înspăimântat, apoi s-au bucurat şi 
n-au dormit până a doua zi. 

lar Agricolae voievodul adunând prietenii şi sfetnicii săi, le-a poruncit să 
aducă din temniţă înaintea sa pe sfinţii patruzeci de ostaşi, către care a zis: 
"Acestea ce voi zice către voi, nu cu înşelăciune, nici cu vicleșug le voi zice, 
ci însuşi adevărul voi grăi. Câţi ostaşi are împăratul vostru, nu Sunt 
asemenea vouă întru nimic, nici întru înţelepciune, nici întru tărie, nici întru 
frumuseţe, nici aşa de iubiți nu-mi sunt mie ca voi. Aşadar, a mea dragoste 
să nu voiţi a o întoarce spre ură, că în a voastră putere stă că ori dragostea 
mea, ori ura să le aveți”. 


A răspuns e 


Zis-a voievodul: "Au nu v-am spus că întru a voastră stăpânire este ori spre 
dragoste către voi, ori spre ură să mă porniţi?" 


Iar Sfântul Candid a zis: 


De aceste cuvinte ale sfântului minunându-se voievodul şi scrâşnind din dinţi 
ca un leu, a poruncit să-i arunce pe sfinţi în legături şi în temniţă. 


lar Sfântul Chirion a zis către dânsul: "Nu ai de la împăratul stăpânire ca 
să ne munceşti, ci numai ca să ne întrebi”. 


Temându-se, voievodul a poruncit ca, lăsându-i liberi, să-i bage în temniţă şi 
să nu-i pună în legături; însă a poruncit străjerului temniţei ca să-i păzească 
cu grijă, căci aştepta venirea voievodului Lisie. 


Deci, şezând sfinţii în temniţă, în toate zilele şi nopţile învățau de la Sfântul 
Chirion, pentru că le zicea: "Cu purtarea de grijă a lui Dumnezeu ni s-a 
întâmplat aceasta, o, fraţilor, căci ne-am întovărăşit întru cea vremelnică 
oaste. Pentru aceasta să ne sârguim a nu ne despărţi în veci. Ci, precum 
am vieţuit cu un Suflet şi cu un cuget, astfel şi mucenicia S-0 săvârşim 
împreună şi, precum am plăcut împăratului celui muritor, astfel şi Celui 
fără de moarte, Împăratului Hristos Dumnezeu, să ne sârguim a fi 
plăcuţi”. 


După ce au trecut şapte zile, sfinții fiind încă ţinuţi în temniţă, Lisie 
voievodul a venit în ţările acelea şi în cetatea Sevastiei. Apoi, şezând la 
judecată împreună cu voievodul Agricolae, în ziua a opta a poruncit să-i 


aducă pe sfinţii patruzeci de ostaşi. 


Sfinţii mergând la judecata cea nedreaptă, Chirion fericitul îi sfătuia astfel pe 
frații săi: "Fraţilor, să nu ne temem. Au doar nu ne ajută Dumnezeu în 
războaie, când Îl chemăm pe EI şi biruim pe vrăjmaşi? Aduceţi-vă aminte 
când am fost într-un război mare oarecând şi toate cetele noastre s-au pus 
pe fugă, iar noi singuri, numai patruzeci, am rămas în mijlocul vrăjmaşilor 
şi ne-am rugat lui Dumnezeu cu lacrimi şi, cu ajutorul Lui, pe unii i-am 
ucis, iar pe alții, rănindu-i, i-am izgonit. Și întru atâta mulțime de 
potrivnici şi într-un atât de mare război, nici unul din noi n-a fost rănit. lar 
acum numai trei s-au sculat asupra noastră: Satana şi voievozii Lisie şi 
Agricolae. Mai bine-zis, numai vrăjmaşul cel nevăzut ridică război asupra 
noastră. Oare unul singur va putea să biruiască patruzeci? Să nu fie. 


Deci se cuvine nouă acum Să facem ceea ce făceam totdeauna, adică să 
alergăm la Dumnezeu cu fierbinte rugăciune. lar EI, ajutându-ne, nici 
legăturile, nici muncile nu ne vor vătăma pe noi. Oare nu totdeauna o 
rânduială ca aceasta păzeam? Căci, când intram în război, cântam acest 
psalm: Dumnezeule, întru numele Tău mântuieşte-mă şi întru puterea Ta 
mă judecă! Dumnezeule, auzi rugăciunea mea, ia în urechi graiul gurii 


N 


Atunci cântau sfinții psalmul acela, până ce au fost duşi la judecată. La 
priveliştea aceea se adunase tot poporul cetăţii. lar când au stat înaintea lui 
Lisie şi a lui Agricolae, Lisie voievodul căutând spre dânşii, a zis: "Mai mari 
dregătorii socotesc că poftesc bărbaţii aceştia”. 


Şi a zis către sfinţi: "Vrednicii mai mari şi mai multe daruri decât alții veţi 
lua de la mine, numai de vă veţi supune legilor împărăteşti, ca să aduceți 
jertfă zeilor. Vi se dă voie de alegere ca, ori închinându-vă zeilor, să luaţi 
mai mari daruri şi cinstiri, ori, de vă veţi lepăda a face aceasta, îndată vă 
veţi lipsi de dregătoria ostăşească şi la munci veţi fi daţi”. 


Atunci a poruncit voievodul ca să bată cu pietre pe sfinţi peste gură. 


Iar Sfântul Candid a zis: 


lar voievodul, scrâşnind din dinţi, a zis către sfinţi: "O, răi slujitori! Pentru 
ce nu faceţi mai degrabă cele ce se porunceşte vouă?" 


Iar slujitorii idoleşti, luând pietre, când voiau să arunce asupra sfinților, ei 
aruncau unul asupra altuia şi unii pe alţii se ucideau. Iar sfinţii mucenici, 
văzând aceea, se întăreau întru Domnul şi se făceau mai cu îndrăzneală. 


Atunci voievodul, pornindu-se spre mânie, a apucat o piatră şi a aruncat 
asupra unuia din sfinţi; iar piatra aceea a lovit pe voievod în obraz şi i-a 
sfărâmat gura. 

Atunci a zis: 


Voievodul a zis: "Aşa mă jur pe zei, cum că o vrăjitorie s-a arătat întru 
dânşii”. 


Iar a zis: 


Slujitorii tiranului au zis către sfinți: "O, cei mai fără de minte vrăjmaşi ai 
zeilor noştri şi străini de mila lor, pentru ce nu le aduceţi jertfe?" 


răspunse: 


Apoi voievodul a poruncit să-i ducă iarăşi în temniţă ca să se gândească ce le 
va mai face. 


Deci, fiind închişi sfinţii în temniţă, au început a cânta: Către Tine, Cel ce 
locuieşti în cer, am ridicat ochii noştri şi, precum sunt ochii slugilor în 
mâinile stăpânilor lor, aşa şi ochii noştri sunt către Domnul, Dumnezeul 
nostru, până ce se va milostivi spre noi. 


După rugăciune, în ceasul al şaselea din noapte, s-a auzit către dânşii 
Care li s-a arătat, zicându-le: 


Cu o mângâiere ca aceasta de la Domnul nostru lisus Hristos fiind întănți 
sfinţii, au petrecut acea noapte veselindu-se cu duhul. lar după ce s-a făcut 
ziuă, din porunca tiranului au fost aduşi din temniţă înaintea lui. Şi ei au grăit 
către acei necuraţi judecători: 

Sfinţii, grăind acestea, au văzut pe diavol 
lângă Agricolae, ţinând în dreaptă o sabie iar în stânga un şarpe şi îi grăia la 
ureche: "A/ meu eşti, îmbărbătează-te”. 


Atunci voievodul, împreună cu Lisie, au poruncit ca pe toţi sfinţii patruzeci 
de mucenici să-i ducă legaţi la iezer; că era un iezer lângă cetatea Sevastiei, 
care avea apă multă. Răbdând vitejeşte cele de aici şi bucurându-se de cele 
nădăjduite, sfinții mucenici grăiau unul către altul: 


Să socotim chinurile ca pe nişte desfătări şi să alergăm spre lacul cel 
îngheţat întocmai ca spre o apă plăcută. Să nu ne înfricoşăm de vremea 
aceasta de iarnă ca Să fugim de înfricoşătorul foc al gheenei. Să ardă 
piciorul, ca să dănţuiască în veci; iar mâna Să se rupă, ca să se înalțe către 
Domnul. Să nu ne fie milă de firea cea muritoare, ci să alegem mai bine 
moartea ca să ne încununăm cu cununi de biruinţă de la Hristos, 
Dumnezeul şi Mântuitorul sufletelor noastre". 


Când pătimeau acestea sfinţii mucenici, era iarnă, fiind un ger cumplit şi 
vânt mare. Deci i-a băgat dezbrăcaţi în mijlocul iezerului, pe când se pleca 
ziua spre seară; şi împrejur au pus ostaşi şi pe străjerul temniţei ca să 
străjuiască pe mucenici. Şi era în marginea iezerului un feredeu (baie), făcut 
înadins pentru că dacă vreunul din mucenici, slăbind de ger, ar voi a se pleca 
la închinarea la idoli, să iasă din apă şi să se încălzească într-acel feredeu 
cald. 


Sosind ceasul întâi din noapte şi gerul întărindu-se mai cumplit, trupurile 
sfinților îngheţau de ger. Atunci unul dintr-înşii, neputând să rabde, s-a 
despărțit din acea sfântă ceată şi a alergat la feredeu. Dar când şi-a atins 
piciorul de pragul feredeului, abia simțind căldura, îndată a căzut mort. Jar 
sfinţii, dacă au văzut pe acel fugar plecând de la dânşii, au strigat către 
Dumnezeu într-un glas: WAU dOGră în râuri. Le vei mânia, Doamne? Au 
doar în râuri este mânia Ta, sau în mare pornirea Ta? Pentru că cel ce a 
căzut de la noi ca apa S-a vărsat şi toate oasele i s-au risipit, iar noi nu ne 
vom depărta de la Tine, căci ne vei învia şi numele Tău vom chema, pe 
Tine, pe Care Te laudă toată făptura, balaurii şi toate adâncurile, focul, 
grindina, zăpada, gheaţa şi duhul cel de vifor; Cel ce umbli pe mare ca pe 
uscat şi valurile cele sălbatice le alini, prin ameninţarea mâinii Tale. 

Acum Acelaşi eşti, Doamne, Cel ce ai ascultat rugăciunile lui lacob, când 
fugea de certarea lui Isav, fratele său; Cel ce ai ajutat lui Iosif şi l-ai izbăvit 
din primejdie; Cel ce ai auzit pe Moise care a dat semne şi minuni în Egipt 
împotriva lui Faraon şi a poporului Său şi a despărțit marea şi pe poporul 
Tău l-a scos în pustie; Cel ce ai ascultat pe Sfinţii Tăi Apostoli, ascultă-ne 
şi pe noi, Doamne, ca să nu ne înece viforul apei, nici să ne înghită 
adâncul, că am sărăcit foarte. Ajută-ne, Dumnezeule, Mântuitorul nostru, 
că am Stat în adâncul apei şi ni s-au udat picioarele în sângele nostru; 
uşurează-ne de sarcină şi alinează iuțimea văzduhului, Doamne, 
Dumnezeul nostru, că spre Tine nădăjduim, ca să nu ne ruşinăm şi Să 
cunoască toţi că ne-am mântuit, Strigând către Tine”. 


Dar în ceasul al treilea din noapte i-a strălucit o lumină ca soarele, atât de 
caldă, ca în vremea secerişului şi a izgonit gerul, iar gheaţa a topit-o şi a 
încălzit apa. 


Iar oOStaşii cei ce străjuiau se cuprinseseră de somn, numai Străjerul 
temniței nu dormea. El, auzind pe sfinţi rugându-se lui Dumnezeu, cugeta 
în sine cum cel ce scăpase la feredeu s-a topit îndată ca ceara de căldură, 
iar ceilalți, petrecând în ger atât de mare, sunt încă vii. Şi, căutând către 
dânşii, a văzut o lumină strălucindu-i; şi, ridicând ochii în sus, voia să 
vadă de unde vine spre dânşii acea lumină. Atunci a văzut pogorându-se 
din cer, spre capetele sfinţilor, nişte cununi prealuminoase, treizeci şi nouă 
la număr; şi cugeta, zicând în sine: "Nu sunt patruzeci de oameni care 
pătimesc? Pentru ce nu este cununa a patruzecea, ci numai treizeci şi 
nouă? "Înţelegând că acela care a fugit la feredeu este lepădat din ceata 
sfinţilor şi pentru aceasta cununile nu Sunt în număr deplin de patruzeci, a 
deşteptat pe străjeri şi, dezbrăcându-se de hainele sale, a sărit în iezer, 
înaintea ochilor acelora, strigând şi zicând cu mare glas: "Și eu sunt 
creştin!” Apoi, stând în mijlocul sfinţilor mucenici, a zis: "Doamne, 
Dumnezeule, cred în Tine, precum şi aceştia au crezut, numără-mă în 
ceata lor şi mă învredniceşte să pătimesc pentru Tine, împreună cu aceşti 
robi ai Tăi, ca făcându-mă iscusit, să mă găsesc vrednic de Tine!” Şi s-a 
făcut desăvârşit numărul de patruzeci al sfinţilor mucenici, căci străjerul 
temniței a împlinit locul celui căzut. lar numele lui era Aglaie. 


Astfel, împlinindu-se numărul cetei mucenicilor, diavolul, văzându-se biruit 
şi ruşinat, s-a prefăcut în asemănare de om şi, tânguindu-se, striga în auzul 
tuturor: "Vai mie, sunt biruit de bărbaţii aceştia şi acum sunt la toţi de râs şi 
de ocară, că n-am avut prieteni şi slugi de un suflet ca să nu fi fost biruit! 
Deci ce îmi rămâne mai mult, decât numai să întorc inima boierilor mei şi să 
ardă trupurile sfinților şi să le arunce în râu ca nici moaştele lor să nu 
rămână?" 


a strigat, zicând: 


Deci au început cu toții a 
cânta psalmul acesta: Mântuieşte-mă Doamne, că a lipsit cel cuvios. 


A doua zi au mers necuraţii tirani la iezer şi, văzând pe sfinții mucenici în 
apă fiind vii, neîngheţaţi de frig şi de ger, s-au mirat şi meşteşug vrăjitoresc îl 
socoteau pe acela, deoarece şi apă în iezer o simțeau că este caldă. După 
aceea, văzând şi pe străjerul temniţei stând în apă între mucenici, mai mult s- 
au mirat şi au întrebat despre dânsul pe ostaşi: "Din ce pricină a făcut aşa?" 


lar ostaşii au răspuns: "Noi am fost cuprinși de somn greu, iar el, toată 
noaptea nedormind, fără de veste ne-a deşteptat şi am văzut o lumină mare, 


unde stăteau mucenicii; iar el, degrabă dezbrăcându-se şi aruncându-şi 
hainele sale, a sărit la dânşii, strigând aşa: "Şi eu sunt creştin!" 


Atunci tiranii, umplându-se de mânie, au poruncit ca, legându-i, să-i târască 
la mal; şi, ducându-i de acolo la locul cel de muncă, au hotărât să li se 
sfărâme gleznele cu ciocane. Făcându-se acea cumplită muncă, maica unui 
tânăr de treizeci de ani, anume Meliton, dintre sfinţii mucenici care 
pătimeau, venind acolo, îi întărea cu cuvinte de îmbărbătare pe sfinţi, spre 
vitejeasca răbdare. Căci, temându-se ca nu cumva fiul ei, ca un tânăr ce 
era, să se înfricoşeze şi să slăbească în munci, cu dinadinsul spre dânsul 
întinzându-şi mâinile, îl învăţa grăind: "Fiul meu cel preadulce, mai rabdă 
încă puţin ca Să fii desăvârşit. Nu te teme, fiule. lată Hristos Stă înainte, 
ajutându-ţi!” 


Iar Sfinţii mucenici, fiind sfărâmaţi şi acum sufletele lor dându-le 
Domnului, grăiau: 


Şi zicând toți 
şi-au dat lui Dumnezeu sfintele lor suflete. 


Iar Sfântul Meliton, fiul acela care era îndemnat de maica-sa, încă mai 
răsufla. Deci tiranii au poruncit slujitorilor ca, punând în care trupurile 
sfinţilor, să le ducă spre ardere; iar pe tânărul acela l-au lăsat abia 
răsuflând, având nădejde că va fi încă viu. Însă maica-sa, văzând pe fiul ei 
singur, lăsându-şi slăbiciunea femeiască şi având tărie bărbătească, a luat 
pe fiul său pe umeri şi fără de temere mergea după car. lar Mucenicul 
Meliton, care era dus de maica sa, bucurându-se, şi-a dat sufletul său în 
braţele lui Hristos. lar maica sa, ajungând carele, a pus trupul fiului său 
mort peste trupurile sfinţilor. 


După ce i-au dus la locul cel de ardere, aproape fiind de râu, ostaşii au adus o 
mulţime de vreascuri şi de lemne şi au făcut un stog foarte mare şi, punând 
pe dânsele muceniceştile trupuri, le-au aprins. lar după ce a ars stogul acela, 
au rămas oasele sfinților. Și au zis între dânşii tiranii: "De vom lăsa aşa 
oasele acestea, le vor lua creştinii şi vor umple toată lumea cu dânsele, 
împărțindu-le spre pomenirea lor. Deci să le aruncăm în râu ca nici praful 
lor să nu rămână!” Atunci au aruncat rămăşiţele de la moaştele sfinţilor în 
râu, spre pierderea desăvârşită a pomenirii mucenicilor. 


Iar Domnul, Cel ce păzeşte toate oasele plăcuţilor Săi, n-a lăsat să piară în 
apă nici o părticică din ele, ci pe toate le-a păzit întregi. După trei zile s-au 


arătat Sfinţii, fericitului Petru, episcopul acelei cetăţi, zicându-i: "Vino 
Iar el, luând clerul său şi bărbaţi 


cucernici, a mers la malul râului, noaptea fiind foarte întunecoasă. Și iată 
că deodată s-au luminat oasele sfinţilor în apă ca stelele; şi oriunde se afla 
cea mai mică părticică, locul acela strălucea ca de o lumină. Deci, 
adunând episcopul din apă toate oasele sfinţilor, până la unul, le-a pus 
într-un loc cinstit. 


Astfel, cei ce au pătimit pentru Hristos şi s-au încununat de EI, ca nişte 
lumini strălucesc în lume. Ei în Dumnezeu au crezut şi pe Hristos L-au 
mărturisit, iar de Duhul Sfânt nu s-au lepădat şi s-au preamărit de către 
Preasfânta şi Făcătoarea de viaţă Treime, lăsând pomenirea vieţii lor, spre 
mântuirea tuturor celor ce cred în Tatăl, Fiul şi Sfântul Duh. 


Iar numele acestor patruzeci de Sfinţi Mucenici sunt acestea: "Chirion, 
Candid, Domnos, Isihie, leraclie, Smaragd, Valent, Vivian, Evnichie, 
Claudie, Prisc, Teodul, Eutihie, loan, Xantie, Ilian, Sisinie, Aghie, Aetie, 
Flavie, Acachie, Ecdit, Lisimah, Alexandru, Ilie, Leontie, Gorgonie, Teofil, 
Dometian, Gaie, Atanasie, Chiril, Sacherdon, Nicolae, Valerie, Filoctimon, 
Severian, Hudion, Meliton şi Aglaie”. 


Sfinţii patruzeci de mucenici au fost prinşi şi au pătimit pentru Hristos, mai 
înainte de patru calende ale lui martie, adică în douăzeci şi şase zile ale lunii 
februarie. Şi şi-au dat sufletele lor Domnului în al şaptelea idiş al lui martie, 


adică în ziua a noua a lunii martie, stăpânind Liciniu în Răsărit. Dar mai ales 
împărăţind Domnul nostru lisus Hristos, Căruia se cuvine slavă, cinstea şi 
închinăciunea ca şi Tatălui şi Sfântului Duh, în veci. Amin. 


(Vieţile Sfinţilor - Pătimirea Sfinţilor patruzeci de mucenici din Sevastia 
Armeniei) 

Bucură-te, ceată prea luminată a mucenicilor! 


